cyanic-selkie/wikianc huggingface dataset:
Beaufort-Blavincourt
Vaatamisväärsused
pisi|Beaufort-Blavincourti peatänav
Palsam
Palsameid kasutatakse näiteks meditsiinis ja parfümeerias. Ravitoime poolest on eriti tuntud Peruu palsam ja Toluu palsam.
Klaasi tänav (Tallinn)
Klaasi tänav on tänav Tallinnas Põhja-Tallinna linnaosas Kopli asumis.
Külastusabielu
Külastusabielu ehk visiitabielu ehk külalisabielu on ametlikult abielus olevate inimeste kooselu mitteametlik vorm, kus lähisuhtes (abielus) elaval mehel ja naisel on eraldi majapidamine, kuid perioodiliselt kohtutakse.
Selline suhtevorm on tihti olude poolt peale surutud, näiteks tingituna tööst või õpingutest teises linnas või riigis, või mujal elava lähisugulase eest hooldamise kohustusest. Mõnikord valivad partnerid külastusabielu siis, kui kumbki ei soovi loobuda oma sõltumatusest. Mõnel juhul on selline kooseluvorm ajutine, teistel juhtudel kestab aga aastaid.
Külastusabielu on hakanud levima 1980. aastatest. Rootsis elas umbes 4% 18–74-aastastest elanikest külastusabielu vormis.
Eesti pere- ja sündimusuuringu andmetel elas 2004/2005. aastal 20–80-aastastest abielus olevatest naistest 0,4% ja meestest 0,1% elukaaslasest eraldi pinnal, vabaabielus olevatest naistest ja meestest elas elukaaslasest eraldi pinnal 1%. Külastusabielus elavate osakaal on siiski kõrgem nooremates vanusekohortides, vabaabielus elavate 20–25-aastaste naiste hulgas kasutas sellist kooseluvormi 3,5%.
Külastusabielu elanud tuntud isikutest on sageli viidatud Simone de Beauvoir'i ja Jean-Paul Sartre'i kooselule.
Andreas Tews
Andreas Tews (sündinud 11. septembril 1968 Rostockis) on Ida-Saksamaa ja Saksamaa endine poksija.
Tews oli kokku kolmekordne Ida-Saksamaa meister - helveskaalus (kuni 48 kg) 1985. aastal, kärbeskaalus (kuni 51 kg) 1987. aastal ja kukk-kaalus (kuni 54 kg) 1989. aastal ning kahekordne Saksamaa meister sulgkaalus (kuni 57 kg) aastatel 1991-1992.
Tews võitis Saksamaad esindades sulgkaalus (kuni 57 kg) 1992. aasta Barcelona olümpiamängude poksivõistlustel kuldmedali ja tuli olümpiavõitjaks. Ta sai Ida-Saksamaad esindades kärbeskaalus (kuni 51 kg) 1988. aasta Seouli olümpiamängude poksivõistlustel hõbemedali, kaotades finaalis kuldmedali- ja olümpiavõitjale Kwang-Sun Kimile (Lõuna-Korea).
Tews võitis Ida-Saksamaad esindades kärbeskaalus (kuni 51 kg) kuldmedali ja tuli Euroopa meistriks 27. Euroopa meistrivõistlustel (Torino, 1987). Ta sai Saksamaad esindades kukk-kaalus (kuni 54 kg) 29. Euroopa meistrivõistlustel ja (Göteborg, 1991) pronksmedali, kaotades poolfinaalis hilisemale kuldmedalivõitjale ja Euroopa meistrile Serafim Todorovile (Bulgaaria) ja jäädes edasisest medaliheitlusest välja.
Raierahu
Raierahu on ajavahemik, mil metsaomanik väldib võimalikult uuendus- ja harvendusraiete tegemist. Tavaliselt kavandatakse kevadperioodile, millal toimub lindude intensiivne pesitsemine.
Säraliudik
Seent on leitud ka Eestist.
Sukha
Sukha (sanskriti ja paali keeles, tiibeti keeles bde ba; hiina keeles 快樂 kuaile; jaapani keeles keraku) on budismis (ja teistes idamaistes õpetustes) püsiv õnn, rõõm, mõnu, õndsus või nauding (inglise keeles happiness, pleasure, ease, joy või bliss, ) mis vastandub nii dukkhale kui ka ebapüsivale, mööduvale rõõmule (preya, प्रेय).
Sukha võib paali kaanonis tähendada nii rõõmu ja heaolu igapäevases elus kui ka budistliku meditatsioonipraktika käigus tekkivat õndsust või sügavat õnnetunnet.
Ruhnu uus kirik
pisi|püsti|Ruhnu uus kirik
Ruhnu uus kirik on kirik Saare maakonnas Ruhnu saarel. Kirik on arvele võetud ehitismälestisena.
Ruhnu kirik on aastast 1912 ning on oma ajastu tüüpiline maakivist müüridega ja puittorniga kirik.
Kiriku projekteeris Otto Hoffmann, aga seda küll palkehitisena. Nii lähtub vaid torniosa algsest projektist.
Kreegi tänav (Tallinn)
Kreegi tänav on tänav Tallinnas Nõmme linnaosas Männiku ja Nõmme asumis.
Tänav sai nime arvatavasti 8. novembril 1927.
Beaulencourt
Beaulencourt on vald Põhja-Prantsusmaal Pas-de-Calais' departemangus.
Väike küla asub 32 km Arrasist lõunas, tee N17 ääres, teega D11 ristumiskoha ümbruses. Autoroute A1 möödub külast vaid mõne meetri kauguselt.
pisi|tühi|
Vaatamisväärsused
pisi|tühi|Beaulencourti vallamaja
Euroopa Liidu transpordipoliitika
Transport on oluline Euroopa Liidu majandusliku ja sotsiaalse arengu jaoks, kuna liikuvus on oluline majanduskasvu ja töökohtade loomiseks. Euroopa Liidu transpordisektor annab otseselt tööd umbes 10 miljonile inimesele ja moodustab umbes 5% Euroopa Liidu SKT-st. Tõhusad transpordisüsteemid on olulised Euroopa Liidu ettevõtete konkurentsivõime suurendamiseks EL-is ja maailma majanduses. Logistika-, transpordi- ja ladustamiskulud moodustavad Euroopa ettevõtete lõpp-produkti hinnast 10–15%. Transpordipoliitika on üks esimesi ühiseid poliitika valdkondi Euroopa Liidus ja on oluline nurgakivi Euroopa integratsiooniprotsessis. See tähendab luua võrdsed konkurentsitingimused üksikutele transpordiliikidele ja erinevate transpordiliikide vahel, ning omakorda realiseerida teenuste vabadus ja avada transporditurg. Oluline ka kogu maailma mõistes, kuna Euroopa mängib jätkuvalt suurt rolli maailma majanduses ning on üks eestvedavaid piirkondi säästlikus ja keskkonda hoidvas mõtteviisis.
Ajalugu
Euroopa Liidu juhtorganite (komisjon, ministrite nõukogu, parlament jt) tegevus on reguleeritud Rooma kokkuleppega, mida pidevalt täiendatakse uute lepetega. Alates Rooma lepingu jõustumisest 1958. aastal on transpordipoliitika keskendunud ühtse turu loomisele, mille eesmärkideks on edendada kaupade, teenuste, kapitali ja tööjõu vaba liikumist. Selle poliitika peamised eesmärgid on siseturu loomise lõpuleviimine, jätkusuutliku arengu tagamine, transpordivõrgustike laiendamine üle kogu Euroopa, õhuruumi parem kasutamine, ohutuse suurendamine ja rahvusvahelise koostöö edendamine. Vaatamata selgelt sõnastatud kohustusele kõrvaldada takistused konkurentsi ning toetada vaba juurdepääs turule, aastatel 1957–1985 ei teinud Euroopa transpordipoliitika midagi suurt ära.
Ühise transpordipoliitika arengu pöördepunktiks võib pidada 1985. aastal valge raamatu koostamist, mis tõi välja, et transporditeenuste lepingutingimuste piirangud osutavad tõsiseks takistuseks avatud kaubandusele. Selle viimasest muutmisest 2011. aastal on see poliitikavaldkond olnud suunatud eri transpordiliikide harmoonilisele ja üheaegsele arengule, seda eelkõige kombineeritud transpordi osas, s.t kõikide transpordiliikide (maismaa-, vee- ja lennutranspordi) võimalikult parem ärakasutamine. Valge raamat on aluseks kõikidele Liidu transpordialastele otsustele.
Põhiprobleemid
pisi|Kiired transpordiliinid Euroopas Euroopa Liidu põhiprobleemid, mida üritatakse lahendada kasutades erinevaid poliitika meetmeid:
Eesti EL-i transpordipoliitika 2011–2015
Alates Eesti ühinemisest EL-iga 2004. aastal on koostatud mitu raamdokumenti selleks, et tagada ühtne valitsuste tegevus Euroopa Liidus (EL). Need dokumendid kirjeldavad Eesti Euroopa Liidu poliitikat ning määravad peamised põhimõtted nende eesmärkide saavutamisel EL-is. Raamdokument seletab ka valitsuse peamised eesmärgid erinevates poliitikavaldkondades, k.a ka transpordipoliitikas.
Kuna EL-i jaoks on oluline ka ühtse turu välisdimensioon, siis peab tähelepanu pöörama ka naaberregioonidele ning Eesti kui EL-i ääreriigi puhul on see väga oluline, et vähendada nii kaupade kui ka reisijate veoks kuluvat aega ja ressursse. Sellele aitab tublisti kaasa e-tolli ja e-deklareerimise rakendamise suurendamine.
Lisaks füüsilisele taristule tuleb arendada ka transpordipoliitikat ennast. Eesti toetab maanteeveo-, lennundus-, raudtee- ja merendussektori jätkuvat avamist ja liberaliseerimist, et tagada EL-i transpordituru suurem integreeritus.
Järgmistel aastatel peab jätkuvalt arvesse võtma EL-i transpordipoliitika integratsiooni teiste poliitikatega, eriti neid, mis on seotud konkurentsivõime ja jätkusuutlikkusega. Kuna transpordisektor on üks suuremaid gaasiemissioonide allikaid, on eriti oluline, et transpordipoliitika kohanduks ka EL-i kliima- ja energiapoliitika eesmärkidega. Ei saa eeldada ega loota, et inimeste liikuvus peaks vähenema, siis eesmärkide täitmiseks peab tehnoloogia tegema suure sammu edasi, suurema keskkonnasäästlikkuse poole.
EL-i transport 2050
Euroopa Komisjon võttis 28.03.2011 vastu ühtse transpordipiirkonna värske tegevuskava "Transport 2050", mis kava täitumisel peaks suurendama liikuvust, ning hoogustada majanduskasvu ja suurendada tööhõivet.
Nende eesmärkide saavutamiseks on vaja ümber kujundada Euroopa praegune transpordisüsteem. Vastu võetud kavas nimetatud peamised eesmärgid 2050. aastaks:
Kriitiline diskursusanalüüs
Kriitiline diskursusanalüüs (ka kriitiline diskursuseanalüüs, KDA, inglise keeles critical discourse analysis, CDA) on interdistsiplinaarne lähenemine diskursuse uurimisele. KDA kohaselt on keel sotsiaalse praktika vorm ja KDA-ga tegelejad uurivad, kuidas tekstides ja kõnes ühiskondlikku ja poliitilist domineerimist taastoodetakse. KDA-s ei kasutata ühtset meetodit, kuid sellega tegelejad jagavad uskumust, et keel ja võim on omavahel seotud. Lisaks lingvistilisele analüüsile uuritakse ka diskursuse sotsiopoliitilist konteksti.
Taust
Kriitiline diskursusanalüüs kasvas välja 1970. aastatel East Anglia Ülikoolis viljeldud kriitilisest lingvistikast (critical linguistics). Uurijad leidsid, et sotsiolingvistika pöörab hierarhiale ja võimule liiga vähe tähelepanu.
Kriitilise diskursusanalüüsiga hakati tegelema Lancasteri Ülikooli juures. Lancasteris töötanud Norman Faircloughi 1989. aastal ilmunud raamatut "Language and Power" nähakse tihti KDA algust tähistava verstapostina. Fairclough arendas välja kolmedimensioonilise lähenemise diskursuse uurimisele, mille raames 1) kirjeldatakse (kirjaliku või suulise) teksti keelekasutust; 2) tõlgendatakse tekstiga seotud diskursiivseid praktikaid (teksti tootmise, levitamise ja tarbimise protsesse); ja 3) seletatakse teksti ja sotsiokultuurilise praktika seoseid – mikrotasandil vaatleb uurija teksti keelelisi omadusi (süntaksit, metafoore, grammatikat, sõnavara jne), mesotasandil on tähelepanu all võimusuhted, ja makrotasandil üritatakse mõista laiapõhjalisi ühiskondlikke protsesse, mis uuritavat teksti mõjutavad. Faircloughi järgi keskendub KDA ühiskonna ja keele muutumise jälgimisele.
Ruth Wodak on välja arendanud KDA diskursiajaloolise koolkonna, mis vaatleb diskursiivsete praktikate muutumist pikemate perioodide vältel ja Teun A. van Dijk sotsiaalpsühholoogilisema suunitlusega KDA versiooni, mille kohaselt sotsiaalseid ja diskursiivseid struktuure ühendab omavahel sotsiokognitiivne liides (sociocognitive interface). Van Dijki järgi tuleb ühiskondlike probleemide uurimisele läheneda läbi diskursuse-kognitiivsuse-ühiskonna kolmnurga.
Kriitilise diskursusanalüüsiga tegelejad uurivad tekste lähtuvalt vasakpoolsest maailmavaatest. KDA on emantsipatoorne ja normatiivne – tehakse ettepanekuid, kuidas keelekasutust ja seeläbi ühiskonda muuta, ja võimu kuritarvitusi paljastades hoitakse nõrgema osapoole poole. Jan Blommaerti sõnul on eesmärgiks "võimestada (empowerment) neid, kellel võimu ei ole, anda hääl neile, kellel häält ei ole, paljastada võimu väärkasutused, ja mobiliseerida inimesi ühiskonnas valesti olevat parandama". Uuritakse näiteks sotsiaalset ebavõrdsust, hierarhiaid, institutsioonide (haiglad, koolid jne) keelekasutust, rassismi, sugudevahelisi erinevusi, turukeskse mõtlemise/keelekasutuse pealetungi, reklaame, ajakirjanduskeelt ja poliitilist diskursust. Fairclough ja Lilie Chouliaraki on kirjutanud, et KDA tegeleb demokraatiaga: "selle eesmärk on tuua demokraatliku kontrolli alla kaasaegse ühiskonna keelekasutuse aspektid, mis hetkel on väljaspool demokraatlikku kontrolli".
Metodoloogia
KDA-ga tegelevail uurijatel võib olla erinev distsiplinaarne taust, kuid nad jagavad teatud üldisi arusaamu keele rolli kohta ja tegelevad sarnaste teemade uurimisega. Kriitilise diskursusanalüüsiga tegelejad rõhutavad, et KDA ei ole meetod. KDA raames tehtavas uurimistöös on lubatud kasutada kõiki diskursusanalüüsi, humanitaarteaduste või sotsiaalteaduste meetodeid, mis antud uurimistöö eesmärkidega sobivad. Empiirilise analüüsi juures kasutatakse tihti Halliday süsteemfunktsionaalse grammatika teooriat, argumentatsiooni, pragmaatikat, tekstilingvistikat ja diskursiivset sotsiaalpsühholoogiat. Lisaks lingvistikale mõjutab kriitilist diskursusanalüüsi ka sotsiaalne teooria. Diskursuses leiduvate ideoloogiate ja võimusuhete analüüsimisel toetutakse näiteks Karl Marxile, Antonio Gramscile, Jürgen Habermasile, Michel Foucault'le ja Pierre Bourdieule. Uurimistöö raames peavad uurijad põhjendama, miks nad oma töös just selliseid valikuid on teinud, samuti tuleb lahti seletada oma ideoloogilised arusaamad. Kriitilist diskursusanalüüsi on ka kritiseeritud. Näiteks Henry Widdowson on viidanud selle kallutatusele ja hägususele.
Tuntud nimed
Norman Fairclough, Michał Krzyżanowski, Paul Chilton, Teun A. van Dijk, Ruth Wodak, Theo Van Leeuwen, Christina Schäffner, James Paul Gee, Roger Fowler, Gunther Kress, Mary Talbot, Lilie Chouliaraki, Jan Blommaert ja Bob Hodge.
Marija Tolj
Marija Tolj (sündinud 29. novembril 1999) on Horvaatia kettaheitja.
2022. aasta Euroopa meistrivõistlustel Münchenis sai ta tulemusega 63.37 kuuenda koha. Samal aastal Oranis toimunud Vahemere mängudel võitis ta isikliku rekordiga 64.71 kuldmedali.
2022. aasta maailmameistrivõistlustel Eugene'is sai Marija Tolj tulemusega 63.07 kaheksanda koha.
Isiklikud rekordid
Seisuga 21. mai 2023 Allikas: Rahvusvaheline Kergejõustikuliit
Sellia
Sellia on vald (comune) Itaalias Calabria maakonnas Catanzaro provintsis.
560 meetri kõrgusel merepinnast asuva Sellia asustustihedus on keskmiselt inimest ruutkilomeetri kohta.
Sellia piirneb järgmiste omavalitsusüksustega: Albi, Catanzaro, Magisano, Pentone, Simeri Crichi, Soveria Simeri, Zagarise.
Kuru tänav (Tallinn)
Kuru tänav on tänav Tallinnas Nõmme linnaosas Nõmme asumis.
Tänav sai nime 25. septembril 1959.
Rõuge järved
pisi|Rõuge Kaussjärv Rõuge järved ehk Rõuge järvestik on seitse järve Võrumaal Haanja kõrgustiku loodeosas. Järved paiknevad Rõuge ürgorus ahelana, mille pikkus on umbes 6,5 km.
Kõikides järvedes on palju allikaid. Viiest järvest (v.a Valg- ja Kaussjärv) voolab läbi Rõuge jõgi.
Bernhard Talvar
Bernhard Talvar (enne eestistamist Bernhard Bluum; 13. oktoober 1912 Narva – 23. jaanuar 1977) oli eesti vaimulik.
Erich Correns
pisi|Erich Correns (1961) pisi|Erich Correns (paremal) ja [[Richard Sorge (1915)]] Erich Paul Hubert Correns (12. mai 1896 Tübingen – 18. mai 1981 Ida-Berliin) oli saksa keemik ning Saksa DV riigi- ja ühiskonnategelane.
Bernhard Talvar
Talvar lõpetas aastal 1931 Jakob Westholmi Gümnaasiumi. Aastatel 1932–1937 õppis ta Tartu Ülikooli usuteaduskonnas. Ordineeriti 26. detsembril 1938 õpetajaks.
Rinnakõrgus
pisi|Rinnasdiameetri mõõtmine rinnakõrguselt Rinnakõrgus on kõrgus puu juurekaelast, mille kohalt mõõdetakse rinnasdiameeter. Rinnakõrgus on saanud nime keskmist kasvu inimese rinna kõrguse järgi, tavaliselt on rinnakõrguseks määratletud 1,3 meetrit.
Bernhard Talvar
Ta oli aastal 1939 Tallinna Toompea Kaarli koguduse vikaarõpetaja, aastatel 1939–1950 oli ta Haljala Püha Mauritiuse koguduse õpetaja. Aastatel 1950–1956 oli ta sunnitööl. Aastatel 1956–1961 oli ta Järva-Madise Püha Matteuse koguduse õpetaja, aastatel 1961–1977 oli ta Rõuge Maarja koguduse õpetaja.
Bernhard Talvar maeti 29. jaanuaril 1977 Rahumäe kalmistule.
Erich Correns
Erich Correns oli pärit bioloog Carl Corrensi perekonnast. 1918–1922 õppis ta Berliinis ja Tübingenis keemiat, botaanikat ja füüsikat. Doktorikraadi sai ta 1922. aastal, seejärel oli ta 1922–1924 assistent Keiser Wilhelmi Keemiainstituudis Berliinis ja Keiser Wilhelmi Nahauurimise Instituudis Leipzigis.
1925. aastal asus ta tööle tööstuskeemikuna firmas I. G. Farben Elberfeldis, 1931. aastal sai ta Elberfeldis atsetüültselluloosi kombinaadi juhatajaks. 1933. aastal viidi ta üle vaskkunstsiidi vabriku juhatajaks Dormagenis. Alates 1937. aastast juhatas ta tsellvilla ja kunstsiidi ettevõtet Tüüringis Schwarzas. 1939. aastal oli ta sunnitud ettevõtte juhataja kohalt tagasi astuma, misjärel töötas keemikuna tsellvilla ja kunstsiidi ettevõtetes. 1946. aastal sai Correns tselluloosi- ja paberikombinaadi juhatajaks Blankensteinis. 1948–1951 oli ta Tüüringi Kunstsiidivabriku juhataja Schwarzas. 1951–1962 oli Erich Correns Saksa DV Teaduste Akadeemia Kiudainete Uurimise Instituudi direktor Teltowis. Alates 1951. aastast oli ta Saksa DV Teaduste Akadeemia liige. Lisaks oli ta 1953–1959 keemiaprofessor Dresdeni Tehnikaülikoolis. 1961. aastal läks ta pensionile.
1950. aasta augustist kuni surmani 18. mail 1981 oli Erich Correns Saksa DV Rahvusrinde Rahvusliku Nõukogu esimees. Alates 1954. aastast oli ta Saksa DV Rahvakoja (parlamendi) liige ja 1960. aastast Saksa DV Riiginõukogu liige. , Ühtegi poliitilisse parteisse Erich Correns ei kuulunud.
Maya Sar
Maja Sarihodžić (esinejanimega Maya Sar; sündinud 12. juulil 1981 Tuzlas) on bosnia muusik ja poplaulja.
2003. aastal sai ta bakalaureusekraadi muusikas klaveri erialal.
Ta osales 2001. ja 2004. aasta Eurovisiooni lauluvõistlusel taustalauljana ning 2011. aasta Eurovisiooni lauluvõistlusel klahvpillimängijana Bosnia ja Hertsegoviina laulu esitusel.
2012. aasta Eurovisiooni lauluvõistlusel esindas ta Bosniat ja Hertsegoviinat lauluga "Korake ti znam" ("Tean su samme"), saades 55 punktiga 18. koha.
Ta on Bosnias ja Hertsegoviinas tuntud heategevuskampaanias emakakaelavähi vastu võitlejana.
Žīguri raudteejaam
Žīguri raudteejaam on endine raudteejaam Ieriķi–Gulbene–Abrene raudteel Balvi piirkonna Žīguri vallas Žīguri külas.
Jaam asus Riia jaamast 158,1 km kaugusel.
Aastal 1920 avati sõjaväe tarbeks hilisema jaama kohal peatus 28. verstal, mis aasta hiljem nimetati ümber Žīguriks.
Peatuse juures asusid suured metsamassiivid ja nii rajas arhitekt L. Grinbergas aastal 1926 nende kasutamiseks eraomandis oleva kitsarööpmeline raudteeharu, mis algas just Žīguri peatuse juurest. See tõi kaasa peatuse ümberkujundamise raudteejaamaks, mille hooned valmisid aastal 1928. Ka kujunes jaama juurde Žīguri alev (tänapäeval küla). Teise maailmasõja ajal andsid Saksa okupatsiooniväed jaamale uue nime Schalkenau. Reisijate vedu lõpetati aastal 2001, jaam suleti ja kaubavedu lõpetati 2. augustil 2002.
Kaasasündinud sensorineuraalne kurtus koertel
Kaasasündinud sensorineuraalne kurtus on eriti levinud valge karvastikuga või heledate laikudega koeratõugude hulgas nagu näiteks dalmaatsia koer, bullterjer, inglise kokkerspanjel, austraalia karjakoer, catahoula leopardikoer, Parson Russelli terjer ja Bostoni terjer. Kaasasündinud sensorineuraalse kurtuse korral on kahjustunud sisekõrvas olev tigu, selle kuulmisretseptorrakud või aferentsed närvirakud.
Sensorineuraalse kurtuse korral tekib kuulmiskadu 3–4 nädala jooksul pärast kutsika sündimist ning tegemist on ravimatu haigusega. Kaasasündinud sensorineuraalset kurtust seostatakse pigmendipuudulikkusega. Nimelt sisaldab teojuha (ductus cochlearis) soonjutt (stria vascularis) pigmentrakke ehk melanotsüüte. Pigmendipuudulikkuse korral puuduvad soonjutis talitlusvõimelised melanotsüüdid, mis omakorda põhjustab kuulmisretseptorrakkude kahjustumist ja seeläbi kurtust.
Melanotsüütide talitluse määravad ära geenid. Koertel määrab valge karvastiku või laikude esinemist ja osakaalu nn valgelaiksuse (white spotting) lookus, mida tähistatakse tähega S. S-lookusel on kirjeldatud 4 alleeli: üks dominantne alleel S, mis määrab ära tumedate värvide (ehk pigmendi) esinemise ning kolm retsessiivset alleeli, mis määravad valgete laikude esinemise osakaalu karvastikus. Retsessiivsed alleelid on si ehk iiri märgiste (Irish spotting), sp ehk laigulisuse (piebald) ja sw ehk ülivalge (extreme white) alleelid. Kurtus esineb enamasti neil koeratõugudel, kellel ekspresseeruvad tugevalt S-lookuse retsessiivsed alleelid. Lisaks oleneb pigmendi esinemine nn marmorgeeni (M) olemasolust. M-lookusel on 2 alleeli: retsessiivne alleel, mis toodab ühtlast pigmenti, ja dominantne alleel, mille mõjul tekivad tumedale karvastikule suvaliselt paiknevad heledamad või valged laigud. Koerad, kes on homosügootsed dominantse alleeli suhtes, on enamasti kurdid ning neil esineb ka nägemishälbeid. M-geeni puhul võivad ka heterosügootsed koerad olla kurdid, kuid kurtuse esinemise tõenäosus sõltub sel juhul koeratõust. Nii S- kui ka M-geenid suruvad alla melanotsüütide talitlust, põhjustades valgete laikude või heledama pigmendi esinemist, mõnedel koertel ka siniste silmade esinemist. Samas põhjustab melanotsüütide talitluse allasurumine ka häireid soonjuti (stria vascularis) talitluses ning soodustab seetõttu kurtuse teket. Pigmendi puudumist vikerkestas ja kurtuse esinemise seost on enim täheldatud just S-geeni retsessiivseid alleele kandvatel tõugudel, nagu dalmaatsia koer, inglise setter ja inglise kokkerspanjel.
Hargla Kool
1920. aastal sai kooli nimeks Taheva valla 4-klassiline Algkool.
1961. aastal nimetati Taheva 7-klassiline Kool ümber Hargla 8-klassiliseks Kooliks.
1988. aastal nimetati Hargla 8-klassiline Kool ümber Hargla 9-klassiliseks Kooliks. Alates 1990. aastast kandis kool nime Hargla Põhikool.
Alates 1. septembrist 2006 lõpetasid oma tegevuse Hargla Põhikool ja Koikküla Lasteaed-Algkool ning nende baasil moodustati Hargla Kool. Alates 2017. aasta septembrist tegutseb Hargla kool ja lasteaed ühes majas Hargla külas.
Vassili Jegorov
pisi|Vassili Jegorov (2019)
Vassili Mihhailovitš Jegorov (vene keeles Василий Михайлович Егоров; sündinud 16. septembril 1993 Megino-Kangalassõ ulussis Sahhas) on jakuudi poksija. Ta saavutas 2015. aasta poksi  maailmameistrivõistlustel helveskaalus (kuni 49 kg) hõbemedali ning tuli kahel korral Euroopa meistriks (2015, 2017).
2016. aastal lülitati ta Venemaa olümpiakoondisse olümpiamängudel Rio de Janeiros, kuid tema esinemine ebaõnnestus – ta ei pääsenud veerandfinaali. 2017. aasta maailmameistrivõistlustel Hamburgis pääses Jegorov veerandfinaali, kuid edasi ei pääsenud, sest kaotus Kasahstani esindajale sulges tee poolfinaali.
Beaumetz-lès-Cambrai
Beaumetz-lès-Cambrai on vald Põhja-Prantsusmaal Pas-de-Calais' departemangus.
Küla asub 29 km Arrasist kagus, tee D18E ääres.
pisi|tühi|
Vaatamisväärsused
pisi|tühi|Beaumetz-lès-Cambrai kirik
Esta é a Nossa Pátria Bem Amada
"Esta é a Nossa Pátria Bem Amada" ("See on meie armastatud kodumaa") on Guinea-Bissau hümn. Hümn on kasutusel 1974. aastast.
See oli 1996. aastani ka Roheneemesaarte hümn.
Portugalikeelse hümni sõnad on kirjutanud Amílcar Cabral ja viisi Xiao He.
Rääma raba
Rääma raba paikneb Pärnu maakonnas Tori vallas. Raba pindala on 2000 ha.
Rabas on turba paksus kuni 5 m. Raba põhjaosa on mitu freesturbavälja (kogupindala 170 ha).
Raba edelaotsas asus Rääma prügimägi.
Lehola tänav (Tallinn)
Lehola tänav on tänav Tallinnas Nõmme linnaosas Hiiu asumis.
Tänav sai nime 13. juunil 1958.
Anton Anni
Anton Anni VR II/3 (27. aprill 1880 Võisiku vald, Viljandimaa – 5. november 1929 Võru) oli Eesti politseinik.
Ta lõpetas Vene allohvitseride kursused, osales Hiina mässu mahasurumises 1900–1901, Vene-Jaapani sõjas ja Esimeses maailmasõjas.
Vabadussõjas osales ta 7. jalaväerügemendi jalaluurajate komando ja kompaniiülemana. Ülendati alamleitnandist leitnandiks 16. juulil 1919. Vabadusrist 15. septembril 1920.
Raja tänav (Tallinn)
Raja tänav on tänav Tallinnas Nõmme ja Mustamäe linnaosas. See kulgeb läbi Vana-Mustamäe, Mustamäe ja Kadaka asumi.
Raja tänav algab Nõmmelt Alliksoo tänavast. See ristub Üliõpilaste tee (paremalt), Trummi (vasakult), Soone (vasakult) ja Mäepealse tänavaga (vasakult) ning lõpeb Akadeemia teel.
Esimesed teated tänava nime kohta on aastast 1922 (vene Рубежная ул.; saksa Scheide Straße). Tänav on nime saanud selle järgi, et asus endise Nõmme linna piiril ehk rajal.
Raja tänaval sõidab Tallinna bussiliin number 23. Seal asuvad bussipeatused Trummi, kus buss peatub mõlemal suunal, ja Raja, kus buss peatub ainult Kaubamaja–Kadaka suunal.
Tallinna Linnamäe Vene Lütseum
pisi|Tallinna Linnamäe Vene Lütseum (juuni, 2011) Tallinna Linnamäe Vene Lütseum on vene õppekeelega kool (lütseum) Tallinnas Lasnamäe linnaosas aadressil Linnamäe tee 10.
Kool asutati 1988. aastal ja aastani 1997 kandis nime '''Tallinna 64. Keskkool'''. Aastatel 1997–2002 kandis nime Tallinna Linnamäe Gümnaasium ja aastast 2002 kannab nime Tallinna Linnamäe Vene Lütseum.
Cezar Petrescu
pisi|Cezar Petrescu Cezar Petrescu [tš'ezar petr'esku] (1. detsember 1892 Cotnari – 9. märts 1961 Bukarest) oli rumeenia kirjanik ja ajakirjanik.
Kirjanikuna oli talle suureks eeskujuks Honoré de Balzac, kelle mõjul püüdis ta rumeenia keeles kirjutada romaanitsüklit, mis peegeldaks Balzaci "Inimlikku komöödiat".
Tema tuntumad romaanid on "Întunecare" (1928; eesti keeles "Pimenemine", rumeenia keelest tõlkinud Natalie Alver, Tallinn: Eesti Raamat, 1989), "Calea Victoriei" (1930), "Dumenica orbului" (1934) ja "Noi vrem pământ" ("1938).
Eesti keeles on ilmunud ka Petrescu jutustuste kogu "Dacia Felix" (rumeenia keelest tõlkinud Aleksander Kurtna, Loomingu Raamatukogu 44, 1961).
Velise Ristija Johannese kirik
pisi|Velise kirik 2014. aastal Velise Ristija Johannese kirik on õigeusu kirik, mis asub Velise külas Märjamaa vallas Rapla maakonnas.
Kirik on arvele võetud ehitismälestisena.
Velise Ristija Johannese kirik (vene k. Велисская Иоанно-Предтеченская церковь) on ehitatud aastatel 1888–1889. Punastest tellistest historitsistlikus stiilis hoone arhitekt oli Erwin Bernhardt. Kiriku juurde ehitati veel preestrimaja, ait-tõllakuur, saun ja puukuur.
Algselt oli kirik planeeritud ehitada Kalase talu maale ja sinna jõuti kohale vedada ka osa ehituskive. Plaanist sai teada Velise mõisa omanik parun Maydell ja kuna Kalase oli renditalu, keelas parun sinna kiriku ehitamise. Uus ehitusplats saadi Kõhi talu maadele. Kuna see talu oli välja ostetud, siis seal paruni sõna enam ei maksnud.
Eesti Toiduainetööstuse Liit
Esimesel liidu juhatuse koosolekul 23. novembril 1993 valiti Toiduliidu juhatuse esimeheks Cardo Remmel ja aseesimeheks Boris Oks.
Missioon
Eesti Toiduainetööstuse Liidu missiooniks on toetada ja edendada Eesti toiduainetööstust ja Eesti majandust ning aidata kaasa liidu liikmetele soodsa ja sobiva tasakaalustatud eetilise ärikeskkonna kujundamisele.
Ajalugu
Toiduliidu asutamisele eelnes tutvumine Soome Toiduainetööstuse Liidu struktuuri ja tegevusega. 3. novembril 1993 kogunesid riigiettevõtte Liviko saali 22 toiduainetööstuse ettevõtete esindajat, asutamaks Eesti Toiduainetööstuse Liitu.
Eesti Toiduainetööstuse asutamiskoosoleku protokollile kirjutasid alla järgmised ettevõtted: Tallinna Parfümeeria ja Toidurasvade Kombinaat, RAS Säilis, Eesti Kartulitöötlejate Ühistu, OÜ Areto, AS Eesti Tubakas, RAS Kalev, RAS Tartu Pärmitööstus, RE Liviko, AS Saku Linnas, Assotsiatsioon ASTO, AS Tallinna Karastusjoogid, ÜE Estkompexim, AS Paulig Baltic, Fazer Eesti AS, Eesti Piimaliit, ÜE Saku Õlletehas.
Äraootavale seisukohale jäid: RE Tallinna Külmhoone, RE Tartu Piimakombinaat, RE Saaremaa Piima- ja Lihakombinaat, Eesti Lihaliit, Eesti Kalandusliit, AS Hiiu Kalur. Toiduliidu asutamiskoosolekul kinnitati liidu põhikiri ja valiti esimene juhatuse koosseisus:
Eesti toiduainetööstuse juhid läbi aegade
Rahvamajanduse Nõukogu Toiduainetööstuse Valitsus Agrotööstuskomitee Toiduainetööstuse ja Abiettevõtete Valitsus Toiduainetööstuse Assotsiatsioon „ASTO”
Volikogu
Eesti Toiduainetööstuse Liidu kõrgeimaks organiks on üldkoosolek. Üldkoosolek valib volikogu, mis täidab põhikirjas sätestatud ulatuses üldkoosoleku ülesandeid, liikmeid 7–30.
Juhtkogu
Volikogu juhib ja esindab liidu liikmete valitud volikogu esimees või aseesimehed, kes koos moodustavad viie- kuni seitsmeliikmelise juhtkogu. Eesti Toiduainetööstuse Liidu juhtkogu:
Juhtkogu määrab Eesti Toiduainetetööstuse Liidu juhatuse.
Juhatus
Juhatus on üheliikmeline organ, kes juhib ja esindab liitu. Eesti Toiduainetööstuse Liidu juhataja on Sirje Potisepp.
Liidu eesmärk ja liikmesus
Toiduliit on Eesti Tööandjate Keskliidu, Eesti Kaubandus-Tööstuskoja ning Eesti Põllumajandus-Kaubanduskoja liige.
2004. aastast on Toiduliit FoodDrinkEurope (Euroopa toiduliidu) täisliige.
Prioriteedid
Toiduainetööstuse aastakonverents, liidu esindamine ja huvide kaitsmine rahvusvahelistes organisatsioonides, tarbija ja avalikkuse usalduse tõstmine kodumaise toidutööstuse vastu, tootekonkursi “Eesti Parim Toiduaine 2012” läbiviimine, “Lipumärgi” kampaania, kohtumiste korraldamine toidusektorile oluliste isikutega või organisatsioonidega, TL seisukohtade avaldamine meedias, PR-tegevus (hinnatõusu temaatika, eestimaiste toodete esiletoomine jms), töö noortega kutse valikul: 9. ja 11.klassi õpilastele tööstuste tutvustamine, töö seadusandlusega ja koostöö avaliku sektoriga, vajalike turu-uuringute tellimine.
Liidu liikmed 2012. aastal
Ettevõtted: : A- Vorst OÜ, A. Le Coq AS, Atria Eesti AS, Balbiino AS, Coca-Cola HBC Eesti AS, Eesti Müsli OÜ, Eesti Pagar AS, Fazer Eesti AS, Kadarbiku Köögivili OÜ,Kalev Chocolate Factory AS, Kikas Kaubandus OÜ, Largo AS, Leibur AS, Lightfood OÜ, Linda Nektar AS, Liviko AS, Luha AV OÜ, Lunden Food OÜ, Maag Grupp AS, Marmiton AS, Mikaado OÜ, Nantecom OÜ, Nordhaus OÜ, Pere AS, Polar Sun Products OÜ, Premia Foods AS, Profexpo OÜ, Põltsamaa Felix AS, Rakvere Lihakombinaat AS, Rõngu Mahl AS, Saarek AS, Saaremaa Lihatööstus OÜ, Saarioinen Eesti OÜ, Saku Õlletehase AS, Salvest AS, Sangaste Linnas AS, Santa Maria AS, Spratfil AS, Tarplani Kaubanduse OÜ, Tartu Mill AS, Tere AS, AS Uvic, Valio Eesti AS, VGA Kaubandus AS, Võhu Vein AS.
Erialaliidud: Eesti Leivaliit MTÜ, Eesti Õlletootjate Liit MTÜ, Eesti Juustuliit, MTÜ Alkoholitootjate ja Maaletoojate Liit.
Seemnesegu (album)
"Seemnesegu" on Eesti shoegaze-ansambli Imandra Lake album, mis sisaldab töötlusi ansambli 2010. aastal ilmunud täispika albumi "Seesamseesam" lugudest. Peamiselt on remiksid teinud kodumaised artistid, kuid oma panuse on andnud ka Suurbritannia muusik Seeland ja Manual Taanist.
Christoffer I
pisi Christoffer I (1219 – 29. mai 1259) oli Taani kuningas aastatel 1252–1259.
Seemnesegu (album)
Lugude nimekiri
1. "Igane" (Seeland rmx) 04:39 2. "Rabajärv" (Music For Your Plants rmx) 05:51 3. "Ilus aeg" (Out-Or rmx) 03:52 4. "Seesam" (Leslie Da Bass rmx) 03:58 5. "Öö laul" (Tallinn Daggers rmx) 03:49 6. "Majades" (Wolfredt rmx) 05:34 7. "Vajun" (Manual rmx) 04:20 8. "Liugle liugle" (Forgotten Sunrise rmx) 06:22 9. "Puhangus" (Treee rmx) 03:48 10. "Ole mu laev" (3 Pead rmx) 03:57 11. "Puhangus" (Joel Tammik rmx) 06:10 12. "Igane" – instrumentaal (Seeland rmx) 04:49
Christoffer I
Ta oli Valdemar II poeg ning enne teda valitsenud Erik IV ja Abeli vend.
Ta abiellus 1248. aastal Margrete Samboriga. Nende lapsed:
Narva tänav (Rakvere)
Narva tänav on tänav Rakveres. See asub Kukeküla ja Roodevälja linnaosa piiril Rakvere loodeosas.
Tänava pikkus on 1193 meetrit Narva tänav algab Tallinna tänava, Heina tänava ja Kauba tänava ristmikult, ristub Vase tänava, Aasa tänava, Õli tänava, Luha tänava, Niine tänava, Muru tänava ja Kütuse tänavaga. Varem kuulusid need alad kohalikule Roodevälja mõisale.
Koroonaravimite väljatöötamine
Koroona- (COVID-19) ravimite väljatöötamine on uurimisprotsess, mille eesmärk on töötada välja ennetavad ravimiravimid, mis leevendaksid 2019. aasta koroonaviirushaiguse (COVID-19) raskust. Alates 2020. aasta algusest kuni 2021. aastani arendasid mitusada ravimifirmat, biotehnoloogiaettevõtet, ülikoolide uurimisrühmi ja tervishoiuorganisatsioone koroona ravikandidaate, mis olid prekliiniliste või kliiniliste uuringute eri etappides (2021. aasta aprillis kokku 506 kandidaati), kusjuures 2021. aasta aprilli seisuga oli 419 potentsiaalset koroonaravimit kliinilistes uuringutes.
Juba 2020. aasta märtsis kooskõlastasid Maailma Terviseorganisatsioon (WHO), Euroopa Ravimiamet (EMA), USA Toidu- ja Ravimiamet (FDA) ning Hiina valitsus ja ravimitootjad oma tegevust akadeemiliste ja tööstuslike teadlastega, et kiirendada vaktsiinide, viirusevastaste ravimite ja nakkusjärgse ravi väljatöötamist. WHO rahvusvahelise kliiniliste uuringute registri platvorm registreeris 536 kliinilist uuringut koroona infektsioonijärgsete ravimeetodite väljatöötamiseks, kusjuures kliinilistes uuringutes on mitmeid teiste infektsioonide raviks ettenähtud viirusevastaseid ühendeid, mida kavatsetakse ümber kasutada.
2020. aasta märtsis algatas WHO 10 riigis "SOLIDARITY Trial", kuhu kaasatakse tuhandeid koroonasse nakatunud inimesi, et hinnata nelja olemasoleva, kõige suurema tõhususe lubadusega viirusevastase ühendi raviefekti. 2020. aasta aprillis loodi dünaamiline süstemaatiline ülevaade, et jälgida koroonavaktsiini ja ravimi kandidaatide registreeritud kliiniliste uuringute edenemist.
Ravimite väljatöötamine on mitmeastmeline protsess, mis nõuab tavaliselt rohkem kui viis aastat, et tagada uue ühendi ohutus ja tõhusus. Mitmed riiklikud reguleerivad asutused, nagu EMA ja FDA, on heaks kiitnud menetlused kliiniliste katsete kiirendamiseks. 2021. aasta juuniks olid kümned potentsiaalsed nakkusjärgsed ravimeetodid inimkatsete viimases etapis – III-IV faasi kliinilistes uuringutes.
Ravimite väljatöötamise tsükli skeem
Ravimite väljatöötamine on protsess, mille käigus tuuakse turule uus nakkushaiguste vaktsiin või ravimi, kui ravimiotsingu käigus on kindlaks tehtud juhtiv ühend. See hõlmab mikroorganismide ja loomade laboratoorset uurimistööd, uue uuritava ravimi regulatiivse staatuse taotlemist, näiteks FDA kaudu, et alustada kliinilisi uuringuid inimestel, ning võib hõlmata uue ravimi turuletoomiseks vajaliku uue ravimi taotlusega regulatiivse heakskiidu saamise etappi. Kogu protsess – alates kontseptsioonist kuni prekliiniliste katsete läbiviimise kaudu laboris kuni kliiniliste katsete, sealhulgas I-III faasi katsete läbiviimiseni – kuni heakskiidetud vaktsiini või ravimini võtab tavaliselt rohkem kui kümme aastat.
Mõiste "prekliinilised uuringud" on määratletud laboratoorsete uuringutega in vitro ja in vivo, mis tähistab ennetava vaktsiini, viirusevastase või muu infektsioonijärgse ravi arendamise algfaasi, näiteks katsed tõhusate annuste ja toksilisuse määramiseks loomadel, enne kui ühendikandidaadi ohutus- ja tõhususe hindamiseks inimestel edasi viiakse. Ravimite väljatöötamise prekliinilise etapi lõpuleviimine – seejärel testitakse ohutust ja tõhusust piisaval arvul koroonaga nakatunud inimestel (sadu kuni tuhandeid erinevates riikides) – on protsess, mis mitme aruande kohaselt võtab koroona ravi puhul 2020. aasta alguses tõenäoliselt 1-2 aastat aega. Vaatamata nendele jõupingutustele on nakkushaiguste ravimiseks mõeldud ravimite kandidaatide edukuse määr kogu ravimiarendusprotsessi jooksul kuni võimaliku regulatiivse heakskiitmiseni vaid 19%.
I faasi uuringutes kontrollitakse peamiselt ohutust ja esialgset annustamist mõnekümne terve inimese peal, samas kui II faasi uuringutes – pärast I faasi edukust – hinnatakse ravi tõhusust koroona vastu suurenevate annuste juures (tõhusus põhineb biomarkeritel), hinnates samal ajal põhjalikult ravikandidaadi (või kombineeritud ravi) võimalikke kõrvaltoimeid, tavaliselt sadade inimeste peal. Võimalike koroonaravimite II faasi uuringute tavaline uuringukava on randomiseeritud, platseebokontrollitud, pimendatud ja mitmes kohas läbiviidav, kusjuures määratakse kindlaks täpsemad ja tõhusamad annused ning jälgitakse kõrvaltoimeid.
II faasi uuringute edukuse määr III faasi jõudmiseks (kõikide haiguste puhul) on umbes 31% ja nakkushaiguste puhul umbes 43%. Sõltuvalt uuringu kestusest (pikem on kallim) – tavaliselt kestab see mitu kuud kuni kaks aastat – maksab keskmise pikkusega II faasi uuring 57 miljonit USA dollarit (2013. aasta dollarites, sealhulgas prekliinilised ja I faasi kulud). II faasi uuringu edukas lõpuleviimine ei ennusta usaldusväärselt, et ravimikandidaat on edukas ka III faasi uuringutes.
Koroona III faasi uuringud hõlmavad sadu kuni tuhandeid haiglas viibivaid osalejaid ning testivad ravi tõhusust, et vähendada haiguse mõju, jälgides samal ajal kõrvaltoimeid optimaalses annuses, nagu näiteks rahvusvahelistes Solidarity ja Discovery uuringutes.
Kandidaadid
Ühe allika andmetel (seisuga august 2020) hõlmasid koroona ravikandidaatide arendamiseks tehtavate prekliiniliste või varajase staadiumi kliiniliste uuringute järgmisi kategooriad:
mitmesugused muud ravikategooriad, nagu põletikuvastased, malaariavastased, interferoonid, valkudel põhinevad, antibiootikumid ja retseptoreid moduleerivad ühendid. III faasi uuringutes hinnatakse, kas ravimikandidaadil on tõhusus konkreetselt haiguse vastu, ja – raske kuluga koroona põdevate hospitaliseeritud inimeste puhul – testitakse ümbertöödeldud või uue ravimikandidaadi tõhusat annustaset, et parandada koroonaviirusest tingitud haigust (peamiselt kopsupõletikku). Juba heaks kiidetud ravimi (näiteks malaaria puhul hüdroksüklorokiin) puhul määratakse III-IV faasi uuringutes sadade kuni tuhandete koroonanakkusega inimeste puhul kindlaks juba heaks kiidetud ravimi võimalik laiendatud kasutamine koroona raviks. 2020. aasta augusti seisuga oli üle 500 ravikandidaadi prekliinilises või I-IV faasi arendusetapis ning 2020. aasta jooksul on välja kuulutatud uued II-III faasi uuringud sadade ravikandidaatide jaoks.
Alljärgnevas tabelis ei ole esitatud arvukad ravikandidaadid, mida uuritakse "toetava" ravina, et leevendada haiguse ajal esinevaid vaevusi, näiteks MSPVAd või bronhodilataatorid. Teised varajases II faasi uuringutes olevad ravimid või arvukad I faasi uuringutes olevad ravikandidaadid on samuti välja jäetud. I-II faasi uuringutes olevate ravimikandidaatide edukuse määr on väike (alla 12%), et nad läbiksid kõik uuringufaasid ja saaksid lõpuks heakskiidu. Pärast III faasi uuringutesse jõudmist on koroonaga seotud haiguste – nakkus- ja hingamisteede haiguste – ravikandidaatide edukuse määr umbes 72%.
Uuesti kasutatavaid ravimikandidaate
Ravimite ümberpaigutamine (mida nimetatakse ka ravimi ümberpaigutamiseks) – olemasolevate ravimite uurimine uutel terapeutilistel eesmärkidel – on üks teaduslik uurimissuund, mida järgitakse ohutu ja tõhusa koroonaravi väljatöötamiseks. Mitmeid olemasolevaid viirusevastaseid ravimeid, mis on varem välja töötatud või mida on kasutatud raske ägeda respiratoorse sündroomi (SARS), Lähis-Ida respiratoorse sündroomi (MERS), HIV/AIDSi ja malaaria raviks, uuritakse koroona raviks, kusjuures mõned neist viiakse kliinilistesse uuringutesse.
Koroonapandeemia ajal on ravimite ümberpaigutamine kliiniline uurimisprotsess, mille käigus uuritakse ja määratletakse kiiresti teiste haiguste jaoks juba heaks kiidetud olemasolevate ravimite ohutust ja tõhusust, et neid saaks kasutada koroonat põdevate inimeste puhul. Tavapärase ravimiarendusprotsessi puhul kulub ravimi taaskasutamise kinnitamiseks uue haiguse raviks mitu aastat kliinilisi uuringuid, sealhulgas III faasi kliinilisi uuringuid, et tagada ravimi ohutus ja tõhusus konkreetselt koroonaraviks. Kasvava koroonapandeemia hädaolukorras kiirendati 2020. aasta märtsis ravimi ümberkasutusprotsessi, et ravida koroonadiagnoosiga hospitaliseeritud inimesi.
Valveplasma
Võimaliku koroonaravina on pakutud välja passiivne immuniseerimine rekonventsionaalse plasma või hüperimmuunseerumiga.
Ameerika Ühendriikides on FDA andnud ajutise loa kasutada taastumisplasmat (koroonast tervenenud inimeste verest saadud plasma, mis sisaldab seega SARS-CoV-2 vastaseid antikehi) eksperimentaalse ravina juhtudel, kui inimese elu on tõsiselt või vahetult ohus. Siiski ei ole paranemisplasmaravi läbinud randomiseeritud kontrollitud või mittesrandomiseeritud kliinilisi uuringuid, mis on vajalikud, et teha kindlaks, kas see on koroonahaigete ravimisel ohutu ja tõhus.
Argentina, Brasiilia, Costa Rica ja Mehhiko on jätkanud antiseerumite väljatöötamist. Brasiilia alustas 2020. aasta keskel hobuste hüperimmuunseerumi väljatöötamist, mis saadakse hobuste vaktsineerimisel rekombinantse SARS-CoV-2 spike'i valgu abil. Instituto Vital Brasiilia, UFRJ, Oswaldo Cruzi fondi ja Rio de Janeiro D'Or'i teadus- ja haridusinstituudi konsortsium alustas 2020. aasta mais prekliinilisi katseid, samas kui Instituto Butantan São Paulos lõpetas septembris loomkatsed. Detsembris 2020 andis Argentina erakorralise loa CoviFabile, hobuse hüperimmuunseerumi kohalikult väljatöötatud preparaadile, kasutamiseks mõõduka ja raske kuluga koroona korral, tuginedes ühe faasi 2/3 uuringu esialgsetele tulemustele, mis näitasid, et seerumit saanud patsientidel vähenesid suremus, intensiivravi ja mehaanilise ventilatsiooni vajadus. Seda kritiseeris karmilt Argentina intensiivraviühing, kes väitis, et uuringus ei saavutatud esmaseid ega teiseseid lõpp-punkte ning ei näidatud statistiliselt olulisi erinevusi seerumi ja platseeborühma vahel.
Kasirivimab/imdevimab
Kasirivimab/imdevimab, mida müüakse kaubamärgi REGEN-COV all, on Ameerika biotehnoloogiaettevõtte Regeneron Pharmaceuticals poolt välja töötatud eksperimentaalne ravim. See on kunstlik "antikehakokteil", mis on kavandatud tekitama resistentsust SARS-CoV-2 koroonaviiruse vastu, mis on vastutav koroonapandeemia eest. See koosneb kahest monoklonaalsest antikehast, kasirivimabist (REGN10933) ja imdevimabist (REGN10987), mida tuleb omavahel segada. Kahe antikeha kombinatsiooni eesmärk on takistada mutatsiooniväljapääsu. See on saadaval ka koospreparaadina.
Bamlanivimab ja etesevimab
Bamlanivimab (INN, koodnimetus LY-CoV555) on monoklonaalne antikeha, mille AbCellera Biologics ja Eli Lilly on välja töötanud koroonaraviks. USA Toidu- ja Ravimiamet (FDA) andis ravimile erakorralise kasutusloa (EUA) 2020. aasta novembris ja 2020. aasta detsembri seisuga on USA valitsus ostnud 950 000 annust. Aprillis 2021 tühistati EUA.
Ravim on IgG1 monoklonaalne antikeha (mAb), mis on suunatud SARS-CoV-2 spike'i valgu vastu. Eesmärk on blokeerida viiruse kinnitumist ja sisenemist inimrakkudesse, neutraliseerides seega viiruse ning aidates ennetada ja ravida koroonat.
Bamlanivimab on tekkinud Lilly ja AbCellera koostööst, mille eesmärk on luua antikeha-ravi koroona ennetamiseks ja raviks.
Bamlanivimabi kasutatakse ka osana bamlanivimabi/etesevimabi kombinatsioonist, millele FDA andis ELi loa.
2021. aasta juunis peatas USA abiministri büroo (Office of the Assistant Secretary for Preparedness and Response (ASPR)) bamlanivimabi ja etesevimabi koos ja etesevimabi üksi (paaris olemasoleva bamlanivimabi varuga) levitamise ringluses olevate variantide suurenemise tõttu.
Sotrovimab
2021. aasta mais andis USA Toidu- ja Ravimiamet (FDA) välja erakorralise kasutusloa sotrovimabile kerge kuni mõõduka koroona raviks 12-aastastel ja vanematel inimestel, kes kaaluvad vähemalt 40 kilogrammi (88 lb) ja kelle otsese SARS-CoV-2 viirusanalüüsi tulemused on positiivsed ning kellel on suur risk raske kuluga koroona progresseerumiseks, sealhulgas haiglaravi või surmajuhtumite tekkimiseks.
PF-07321332
Millalgi 2021. aasta alguses alustas Pfizer Ameerika Ühendriikides ja Belgias I faasi uuringuid inimestel uudse suukaudse retseptiravimi PF-07321332, nn proteaasi inhibiitori, mis nõrgestab SARS-CoV-2 replikatsiooni. Uuringud, mis on jaotatud 3 faasi, kestavad eeldatavasti üle 5 kuu. Ravimit manustatakse koos HIV-i raviks kasutatava viirusevastase ravimi ritonaviiri väikeste annustega.
Varajane planeerimine
Aastatel 2018-2020 hõlmasid uued algatused vaktsiinide ja viirusevastaste ravimite väljatöötamise stimuleerimiseks partnerlusi valitsusorganisatsioonide ja tööstuse vahel, näiteks Euroopa innovatiivsete ravimite algatus, USA kriitilise tee algatus ravimite väljatöötamise innovatsiooni edendamiseks ja läbimurdeteraapia määramine, et kiirendada paljulubavate ravimikandidaatide väljatöötamist ja regulatiivset läbivaatamist. Koroonaga nakatumise tuvastamise diagnostika täiustamise kiirendamiseks loodi ülemaailmne diagnostika jälgimise süsteem.
Vastavalt võimalike koroonaravimite kliiniliste uuringute edusammude jälgimisele lõpetati 2020. aasta märtsis 29 II–IV faasi tõhususe uuringut või plaaniti aprillis esitada tulemused Hiina haiglatest – kus esines 2019. aasta lõpus esimene koroonapuhang. Seitsmes uuringus hinnati malaaria raviks juba heakskiidetud ümbertöödeldud ravimeid, sealhulgas neljas uuringus hüdroksüklorokiini või klorokiinfosfaati. Repurposed antiviirusravimid moodustavad suurema osa Hiina uuringutest, kusjuures 9 III faasi uuringut remdesiviiriga mitmes riigis tuleb esitada aruanne aprilli lõpuks. Teised potentsiaalsed ravikandidaadid, kelle kliinilised uuringud lõppevad märtsis-aprillis, on muu hulgas vasodilataatorid, kortikosteroidid, immuunravi, lipoehape, bevatsizumab ja rekombinantselt angiotensiini konverteeriv ensüüm 2.
Kliiniliste koroonauuringute koalitsiooni eesmärk on 1) hõlbustada kliiniliste uuringute ettepanekute kiiret läbivaatamist eetikakomiteede ja riiklike reguleerivate asutuste poolt, 2) kiirendada ravikandidaatide heakskiitmist, 3) tagada tekkivate tõhususe ja ohutuse andmete standardiseeritud ja kiire analüüs ning 4) hõlbustada kliiniliste uuringute tulemuste jagamist enne avaldamist. Aprilli seisuga oli kasutusel koroonavaktsiini ja ravimikandidaatide kliinilise arengu dünaamiline läbivaatamine.